cyanic-selkie/wikianc huggingface dataset:
సహస్రాబ్ద బహుమతి సమస్యలు
నేవియర్-స్టోక్స్ ఉనికి, సున్నితత్వం
నేవియర్-స్టోక్స్ సమీకరణాలు ద్రవ్యాల కదలికను వర్ణిస్తాయి, ద్రవ్య యాంత్రిక శాస్త్రములోని స్తంభాలలో అవి ఒకటి. అయితే, వారి పరిష్కారాల సిద్ధాంతపరమైన అవగాహన అసంపూర్తిగా ఉంది. ప్రత్యేకించి, నేవియర్-స్టోక్స్ సమీకరణాల పరిష్కారాలు తరచూ టర్బ్యులెంస్ ని కూడి ఉంటుంది. వీటికి సైన్స్, ఇంజనీరింగ్లో అపారమైన ప్రాముఖ్యత ఉన్నప్పటికీ, వీటి సాధారణ పరిష్కారాలు భౌతికశాస్త్రంలో పరిష్కారించని సమస్యలలో ఒకటిగా మిగిలి ఉన్నాయి.
నేవియర్-స్టోక్స్ పరిష్కారాల యొక్క ప్రాథమిక లక్షణాలని కూడా ఎన్నడూ నిరూపించబడలేదు. కొన్ని ప్రారంభ పరిస్థితులకి త్రిమితీయ సమీకరణాల వ్యవస్థ కోసం, గణిత శాస్త్రజ్ఞులు మృదువైన పరిష్కారాలు ఎల్లప్పుడూ ఉనికిలో ఉన్నాయని రుజువు చెయ్యలేదు. అదే కాక అవి ఉనికిలో ఉంటే, అవి ఒక యూనిట్ ద్రవ్యరాశికి తగ్గ హద్దుల్లో ఉందె శక్తి అని కుడా రుజువు చెయ్యలేదు. ఇది నేవియర్-స్టోక్స్ ఉనికి, సున్నితత్వం సమస్య అని పిలుస్తారు.
ఈ సమీకరణాల యొక్క అంతర్దృష్టిని అందించే ఒక గణిత శాస్త్ర సిద్ధాంతానికి పురోగతిని సాధించడమే అసలు సమస్య. అది కొన్ని పరిస్థుతులని అనుసరించి మృదువైన, ప్రపంచవ్యాప్తంగా నిర్వచించిన పరిష్కారాలు ఉన్నయని రుజువు చేయ్యడము లెదా అవి ఎప్పుడూ ఉనికిలో ఉండక సమీకరణాలు విచ్ఛిన్నమవుతాయని.
ఈ సమస్య యొక్క అధికారిక ప్రకటన కర్త చార్ల్స్ ఫెఫ్ఫర్మాన్.
బర్చ్, స్విన్నర్టన్-డయర్ ప్రతిపాదన
బర్చ్, స్విన్నర్టన్-డయర్ ప్రతిపాదన హేతుబద్ధ సంఖ్యల మీద దీర్ఘవృత్తాకార వక్రతలను నిర్వచించడానికి కొన్ని రకాలైన సమీకరణాకతో వ్యవహరిస్తుంది. అటువంటి సమీకరణాలకి పరిమిత లెక అపరిమిత హేతుబద్ధ పరిష్కారలు ఉంటాయా లేదా అనేదానికి ఒక తేలికైన విధానము ఉంది అని ఈ ప్రతిపాదన చెపుతుంది. హిల్బెర్ట్ యొక్క పదవ సమస్య దీని మరింత సాధారనీక్రుతమైన సమీకరణానికి సంబంధించింది. ఒక వేల అది రుజువైన యడల ఒక సమీకరణానికి అసలు పరిషారాలు ఉంటాయా లెదా అన్నదానికి ఎటువంటి దారీ ఉండదు.
ఈ సమస్య యొక్క అధికారిక ప్రకటన కర్త ఆండ్రూ వైల్స్.
మూలాలు
వర్గం:గణిత శాస్త్రము
బిర్హరు ప్రజలు
బిర్హోరు ప్రజలు ఒక గిరిజన (ఆదివాసీ) అటవీ ప్రజలు సాంప్రదాయకంగా సంచార జాతులు. ప్రధానంగా భారత రాష్ట్రమైన జార్ఖండులో నివసిస్తున్నారు. వారు బిర్హోరు భాషను మాట్లాడతారు. ఇది ఆస్ట్రోయాసియాటికు భాషా కుటుంబంలోని ముండాభాష సమూహానికి చెందినది.
పేరు వెనుక చరిత్ర
బిర్హరు అంటే అడవిలో నివసించే మనుషులు. " బీరు " అనే అంటే అడవి. హారు అంటే " మనుష్యులు ".
రూపురేఖలు
బిర్హరులు చిన్న పొట్టితనాన్ని, పొడవాటి తల, ఉంగరాల జుట్టు, విశాలమైన ముక్కును కలిగి ఉంటాయి. వారు సూర్యుడి సంతతికి చెందిన వారని సూర్యుడి సంతతిగా గుర్తించే ఖార్వర్లు తమ సోదరులు అని వారు విశ్వసిస్తారు. జాతిపరంగా వారు శాంటాలు, ముండాలు, హోసులను పోలి ఉంటారు.
ఉపస్థితి
జార్ఖండు లోని పాత హజారిబాగు, రాంచీ, సింఘుభూం జిల్లాల పరిధిలో అనేక చిన్న యూనిట్లుగా విభజించబడటానికి ముందు బిరుహర్లు కనిపిస్తాయి. వాటిలో కొన్ని ఒరిస్సా, ఛత్తీసుగఢు, పశ్చిమ బెంగాలు ప్రాంతాలలో కనిపిస్తారు. జార్ఖండులో నివసిస్తున్న అల్పసంఖ్యాక షేడ్యూల్డు కులాలకు చెందిన 30 కులాలలో వారు ఒకరు.
జనసంఖ్య
బిర్హరు ప్రజలు 10,000 ఉంటారని అంచనా. కొన్ని వనరుల ఆధారంగా వారి సంఖ్య అంతకంటే తక్కువగా ఉంది.
భాష
వారు బిర్హరు భాషను మాట్లాడుతారు. ఇది ఆస్ట్రోయాసియాటికు భాషా కుటుంబంలోని ముండా సమూహ భాషలకు చెందినది. వారి భాషకు సంతాలి, ముండారి, హో భాషలతో పోలికలు ఉన్నాయి. బిర్హర్లు సానుకూల భాషా వైఖరిని కలిగి ఉన్నారు. వారు తిరిగే ప్రాంతాలలో ప్రబలంగా ఉన్న భాషలను స్వేచ్ఛగా ఉపయోగిస్తారు. సద్రి, సంతాలి, హో, ముండారిని ఉపయోగిస్తారు. వారి మొదటి భాషలో అక్షరాస్యత శాతం 1971 లో 0.02% ఉంది. అయితే 10% మంది హిందీలో అక్షరాస్యులు.
మతం
వారు సాంప్రదాయ విశ్వాసాలను అనుసరిస్తారు. పెంటకోస్తు క్రైస్తవ మతం వారి సమాజంలో ప్రవేశించింది. వారిలో కొందరు హిందూ మతాన్ని కూడా అనుసరిస్తున్నారు.
సంప్రదాయ మతపరమైన విశ్వాసాలు
బిర్హర్లు మతవిశ్వాసాలు మాయా-మత విశ్వాసాలు హోసుల నమ్మకాలతో సమానంగా ఉంటాయి. ముండారి దేవతలు సింగ్ బొంగా (సూర్యుడు ) హప్రం (పూర్వీకుల ఆత్మలు)లను అత్యధికంగా గౌరవిస్తారు. హప్రం బొంగాతో పాటు అతీంద్రియ ప్రపంచంలో నివసిస్తున్నట్లు నమ్ముతున్నప్పటికీ బిర్హర్లు ఈ రెండు వర్గాల అతీంద్రియ ఆత్మల మధ్య వ్యత్యాసాన్ని చూపుతారు. హప్రం బొంగా ఆధీనంలో ఉన్నట్లు విశ్వసిస్తారు. విశ్వం మొత్తానికి సింగు బొంగా, ఆయన భార్య చందు బొంగా అధ్యక్షత వహించారని బిర్హర్లు భావిస్తున్నారు. పౌసు, మాగు నెలలలో వీరిని పూజిస్తారు.
స్థావరాలు
తాత్కాలిక బిర్హర్లస్థావరాలను తండాలు (బ్యాండ్సు) అంటారు. ఇవి శంఖాకార ఆకారంలో కనీసం అర డజను గుడిసెలను కలిగి ఉంటారు. ఇవి ఆకులు, కొమ్మలతో నిర్మించబడతాయి. గృహ ఆస్తులలో సాంప్రదాయకంగా మట్టి పాత్రలు, కొన్ని త్రవ్వే పనిముట్లు, వేట, ఉచ్చు కోసం పనిముట్లు, తాడు తయారీ సాధనాలు, బుట్టలు మొదలైనవి ఉంటాయి. ఇటీవలి కాలంలో బిర్హర్లు గుడిసెలలోకి అల్యూమినియం, ఉక్కు ప్రవేశించాయి.
కుటుంబం, వివాహం
బిర్హర్లు గిరిజన, వంశాలు వారి జాతిలో మాత్రమే వివాహసంబంధాలను ఏర్పరుచుకుంటాయి. ఒక బిర్హర్లు అబ్బాయి ఒక బిర్హరు అమ్మాయితో మాత్రమే వివాహం చేసుకోవలసి ఉంది. కాని అబ్బాయి, అమ్మాయి వంశమూలం ఒకేలా ఉండకూడదు. తాండాలు లేదా బృందాలు వేర్వేరు వంశాల కుటుంబాలను కలిగి ఉన్నాయి. కాని వారు తాండా భూస్వామ్య నియమాన్ని అనుసరిస్తారు. వివాహం సమయంలో రక్త సంబంధం అన్వేషించబడుతుంది. ఒక అబ్బాయి, అమ్మాయి మధ్య వివాహం తండ్రి, తల్లి వైపు నుండి మూడు తరాల వరకు సంబంధం లేనప్పుడు మాత్రమే సాధ్యమవుతుంది.
బిర్హర్లు సమాజంలో అతి చిన్న యూనిటు. సాంప్రదాయ వారసత్వం పురుషవారసత్వాన్ని అనుసరిస్తుంది. భార్యాభర్తల సంబంధం చాలా స్నేహపూర్వకంగా ఉంటుంది. వారు తమ స్థిరపడిన పొరుగువారి మాదిరిగానే దుస్తులు ధరిస్తారు. ఎక్కువగా సాంప్రదాయ భారతీయ దుస్తులను ఉపయోగిస్తారు. కొంతవకు పాశ్చాత్య ప్రభావిత దుస్తులను ధరిస్తారు. మహిళలు ఆభరణాలను ఇష్టపడతారు. మొక్కలు పక్షులు, జంతువులు, నదులు మొదలైన వాటి పేరిట అనేక వంశాలుగా విభజించబడ్డాయి.
సమైఖ్యతా ప్రయత్నాలు
1947 లో భారత స్వాతంత్ర్యం తరువాత బిర్హర్లకు వారి భూమి, సాగు కోసం ఎద్దులు, వ్యవసాయ పనిముట్లు, విత్తనాలను ఇచ్చి వారి సమస్యలను పరిష్కరించడానికి ప్రభుత్వం ప్రయత్నించింది. పిల్లల కోసం పాఠశాలలు, తాడు తయారీ కేంద్రాలు, తేనె సేకరణ శిక్షణా కేంద్రాలు ప్రారంభించబడ్డాయి. ఏది ఏమయినప్పటికీ బిర్హర్లు చాలా మంది సంచార జీవితానికి తిరిగి రావడంతో ఈ ప్రయత్నాలు తక్కువ ఫలాలను పొందాయి.
ఫాల్గుణ బహుళ సప్తమి
ఫాల్గుణ బహుళ సప్తమి అనగా ఫాల్గుణమాసములో కృష్ణ పక్షము నందు సప్తమి తిథి కలిగిన 22వ రోజు.
బయటి లింకులు
వర్గం:ఫాల్గుణమాసము
F2 – ఫన్ అండ్ ఫ్రస్టేషన్
F2 – ఫన్ అండ్ ఫ్రస్టేషన్ 2019 జనవరి 12 న సంక్రాంతి పండగ సందర్భంగా విడుదలైన తెలుగు సినిమా. దిల్ రాజు నిర్మాణంలో అనిల్ రావిపూడి దర్శకత్వంలో వెంకటేష్, తమన్నా, వరుణ్ తేజ్, మెహ్రీన్ పిర్జాదా, గద్దె రాజేంద్ర ప్రసాద్ ముఖ్య పాత్రధారులు.
కథ
వెంకీ ఎమ్మెల్యే అంజిరెడ్డి దగ్గర వ్యక్తిగత సహాయకుడిగా పని చేస్తుంటాడు. ఒక వివాహ సంబంధాల వేదిక ద్వారా వెంకీకి సాఫ్టువేరు ఇంజనీరుగా పనిచేసే హారికతో వివాహం అవుతుంది. బోర‌బండ‌కు చెందిన వ‌రుణ్ యాద‌వ్‌ కు హారిక చెల్లెలు హ‌నీతో నిశ్చితార్థం అవుతుంది. పెళ్లి త‌ర్వాత హారిక‌, ఆమె త‌ల్లి చేసే ప‌నుల వ‌ల్ల వెంకీకి నిరాశ పెరిగిపోతుంటుంది. వ‌రుణ్‌ను క‌లిసిన త‌ర్వాత వెంకీ పెళ్లి చేసుకోవ‌ద్ద‌ని స‌ల‌హా ఇస్తాడు. కానీ వెంకీ మాట‌ల‌ను వ‌రుణ్ ప‌ట్టించుకోడు. ఇంటి ప‌క్క‌నుండే వ్య‌క్తి (గద్దె రాజేంద్ర ప్రసాద్) స‌ల‌హాతో ముగ్గురు క‌లిసి యూరప్ విహార యాత్రకు వెళ‌తారు. విష‌యం తెలుసుకున్న హారిక‌, హానీ కూడా యూరప్‌కి బ‌య‌లుదేరుతారు. అంద‌రూ దొరస్వామినాయుడు ఇంట్లో చేరుతారు.
బయటి లంకెలు
వర్గం:2019 తెలుగు సినిమాలు వర్గం:వెంకటేష్ నటించిన సినిమాలు వర్గం:రాజేంద్ర ప్రసాద్ నటించిన సినిమాలు
గ్రహాల జాబితాలు
కక్ష్యలో ఇతర నక్షత్రాలు
ఎక్సో గ్రహాలు జాబితాలు చూడండి:
జోథానగ్రి
భౌగోళికం, జనాభా
Jodhanagri (94) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 345 ఇళ్లతో మొత్తం 2148 జనాభాతో 342 హెక్టార్లలో విస్తరించి ఉంది. సమీప  పట్టణమైన Jandiala అన్నది 14 కి.మీ. దూరంలో ఉంది. గ్రామంలో మగవారి సంఖ్య 1135, ఆడవారి సంఖ్య 1013గా ఉంది. షెడ్యూల్డ్ కులాల సంఖ్య 1206 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37744.
విద్యా సౌకర్యాలు
* ﻿﻿* గ్రామంలో 1 ప్రభుత్వ బాలబడి ఉంది. గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాల (Dehriwal)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Dehriwal)గ్రామానికి 5 నుంచి 10 కిలోమీటర్ల లోపే ఉంది.
సమీప వృత్తివిద్యా శిక్షణ పాఠశాలలు (బాబ బకాలా) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
సమాచార, రవాణా సౌకర్యాలు
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసుగ్రామానికి 5 నుంచి 10 కిలోమీటర్ల లోపే ఉంది.
సమీప మట్టి రోడ్డు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
స్వయం సహాయక బృందం ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
. 1 1
భూమి వినియోగం
Jodhanagri (94) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Jodhanagri (94) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
మూలాలు
వర్గం:అమృత్‌సర్ వర్గం:బాబా బకాలా తాలూకా గ్రామాలు
ఎస్.వరలక్ష్మి
ఎస్.వరలక్ష్మి (ఆగస్ట్ 13, 1937 - సెప్టెంబర్ 22, 2009) తెలుగు సినిమా నటీమణి, గాయని.(ఇంటి పేరు ... సరిదే వరలక్ష్మి)
ఈమె 1937 సంవత్సరం జగ్గంపేటలో జన్మించారు. అలనాటి తెలుగు కథానాయిక, సత్యహరిశ్చంద్రలో చంద్రమతిగా, లవకుశలో భూదేవిగా ఆమె పోషించిన పాత్రలు ప్రేక్షకులకు అలరించాయి. తన పాత్రకు తానే పాటలు పాడుకునే ఆమె కంఠస్వరం పాతతరపు ప్రేక్షకులకు సుపరిచితమే. వయ్యారి భామలు వగలమారి భర్తలు, ముద్దుల కృష్ణయ్య తదితర పలు తెలుగు చిత్రాలతో పాటు వీరపాండ్య కట్టబొమ్మన్, పణమా పాశమా, గుణ వంటి ప్రఖ్యాత తమిళ చిత్రాల్లోనూ ఆమె నటించారు. ప్రముఖ నిర్మాత ఎ.ఎల్. శ్రీనివాసన్‌ను పెళ్లాడారు. వారికి ఒక కుమారుడు, కుమార్తె ఉన్నారు.
యస్.వరలక్ష్మి గూడవల్లి రామబ్రహ్మం ప్రోత్సాహంతో బాలనటిగా సినిమారంగంలోకి అడుగుపెట్టింది. మొదటి చిత్రం 'బాలయోగిని' (1937) తర్వాత 'రైతుబిడ్డ' (1939)లో పి.సూరిబాబు కూతురుగా నటించింది. 'ఇల్లాలు'లో ఆమె పాడిన 'కోయిలోకసారొచ్చి కూసిపోయింది' పాటతో పరిశ్రమలో గుర్తింపు తెచ్చుకుంది. ఎస్.రాజేశ్వరరావుతో కలిసి 'శాంత బాలనాగమ్మ' (1942)లో నటించింది. ఆ సినిమాలో రాజేశ్వరరావుతో కలిసి పాడిన పాటలు ఈనాడు లభించటం లేదు. తర్వాత 'మాయాలోకం' (1945)లో నటించినా ఆంధ్రలోకానికి బాగా తెలిసింది 'పల్నాటి యుద్ధం' చిత్రంతోనే. ఈ చిత్రంలోని పాటల్ని మద్రాసు ఆలిండియా రేడియో వారు రికార్డింగ్ అయిన మరుసటి రోజే ప్రసారం చేశారు. ఆ ఘనత అంతకుముందూ, ఆ తర్వాత కూడా మరెవరికీ దక్కలేదు. అక్కినేని నాగేశ్వరరావు పెళ్ళికి కచేరి చేసింది. శివాజీ గణేశన్‌తో కలిసి నటించిన 'వీరపాండ్య కట్టబ్రాహ్మణ్' చిత్రం కైరోలో జరిగిన అంతర్జాతీయ చలనచిత్రోత్సవంలో ప్రదర్శింపబడినపుడు వరలక్ష్మి గాత్రానికి ప్రత్యేక ప్రశంసలు లభించాయి. పి.సూరిబాబు, రాజేశ్వరీ ట్రూప్‌లతో కలిసి ఆంధ్రదేశమంతా తిరిగి నాటకాలు వేసింది వరలక్ష్మి. కన్నాంబ ప్రోత్సాహంతో నిర్మాతగా మారి 'వరలక్ష్మీ పిక్చర్స్' ప్రారంభించి తొలిసారిగా 'సతీ సావిత్రి' (1957) నిర్మించింది. మంగళంపల్లి బాలమురళీకృష్ణను సినిమారంగానికి పరిచయం చేసిన చిత్రమిది. ఎనిమిది మంది సంగీత దర్శకులు పనిచేయడం ఈ సినిమా విశేషం.
ఎస్.వరలక్ష్మి ఎవరినీ ఎక్కువగా కలిసేది కాదు. ఎక్కడికీ వెళ్లేది కాదు. పబ్లిక్ ఫంక్షన్స్‌ను తప్పించుకునేది. చాలా విషయాల్లో కన్నాంబను ఆదర్శంగా తీసుకునేది. శాంతకుమారి కూతురు పద్మకు వరలక్ష్మి కూతురు నళినికి స్నేహం. ఎందుకనో వరలక్ష్మి నిజ జీవితం అంత సంతృప్తిగా సాగలేదనిపిస్త్తుంది. ఇంట్లో అన్ని సౌకర్యాలున్నా మానసికంగా ఒంటరితనాన్నే అనుభవించింది. ఆమె ఒక్కగానొక్క కుమారుడు మానసికంగా ఎదగలేదు. ఇది ఆమెను నిరంతరం బాధించేది. ఆమె భర్త పి.ఎల్.శ్రీనివాసన్ (కణ్ణదాసన్ తమ్ముడు) మరణించిన తర్వాత, చాలా ఆస్తి పొగొట్టుకుంది. షావుకారు జానకి, తనూ తెలుగువాళ్లకంటే తమిళులకే ఎక్కువ ఋణపడి ఉన్నామని పదేపదే చెప్పేది. పి.శాంతకుమారి చనిపోయిన రోజు బాధతో ఉపవాసం చేసింది వరలక్ష్మి. 'అందరూ వెళ్లిపోతున్నారు - ఇక చెన్నైలో ఏముంది?' అని నిర్వేదంగా మాట్లాడేది. తెలుగు సినిమా భవనపు పునాదిరాళ్లలో ఎస్.వరలక్ష్మి ఒకరు. ఏ కచేరీలోనూ, ఏ టీవీ ఛానల్ కార్యక్రమాల్లోనూ ఔత్సాహిక గాయనీగాయకులెవరూ వరలక్ష్మి పాటల్ని ఎన్నుకుని పాడరు. ఎందుకంటే అవి పాడటం కష్టం.
నేపథ్య గాయని ఎస్.వరలక్ష్మి (84) మంగళవారం రాత్రి చెన్నై మహాలింగపురంలోని స్వగృహంలో సెప్టెంబర్ 22, 2009 రాత్రి 11 గం.లకు తుదిశ్వాస విడిచారు. మంచం మీద నుంచి పడినందువల్ల తీవ్రమైన వెన్నుపోటుతో ఆరు నెలలు బాధపడ్డారు.
నటిగా
right|thumb|[[మాయాలోకం సినిమాలో రంగసాని పాత్ర పోషించిన ఎస్.వరలక్ష్మి]] right|thumb|[[బాలరాజు సినిమాలో సీత పాత్రలో ఎస్.వరలక్ష్మి]]
దిగువ మానేరు డ్యామ్
దిగువ మానేరు డ్యామ్ తెలంగాణ రాష్ట్రం లోని కరీంనగర్ జిల్లా తిమ్మాపూర్ మండలం అలుగునూర్ గ్రామంలో మానేరు నది మీద (1974 - 1985) నిర్మించబడింది. ఇది 163.000 హెక్టార్లకు (400,000 ఎకరాల) సాగు నీటిని అందించడమేకాకుండా మత్స్య పరిశ్రమకు, త్రాగునీటి సరఫరా వంటి ప్రయోజనాలను కూడా అందిస్తుంది.
ప్రదేశం
ఈ డ్యామ్ కరీంనగర్ జిల్లాలో కాకతీయ కాలువకు 146 కిలోమీటర్ల దూరంలో మానేరు నదిపై 18°24' అక్షంశ, 79°20' రేఖాంశాల మధ్య ఉంది. మానేరు నది గోదావరి నదికి ఉపనది. ఈ మోహేడమడ నది గోదావరి నదితో కలిసే చోట ఈ డ్యాం నిర్మించబడింది. కరీంనగర్ పట్టణానికి6 కిలోమీటర్ల (3.7 mi) దూరంలో డ్యాం ఉంది.
లక్షణాలు
దిగువ మానేరు ఆనకట్ట నిర్మాణం 1974లో ప్రారంభమై 1985లో పూర్తయింది. ఇది తాపీపని భూమి డ్యాం. దీని ఎత్తు లోతైన పునాది నుండి 41 మీటర్లు (135 అడుగులు), భూమి నుండి 27 మీటర్లు (88 అడుగులు) గా ఉంది. డ్యామ్ పొడవు 10.471 మీటర్లు (34,354 అడుగులు), టాప్ వెడల్పు 24 అడుగులు (7.3 మీ) గా ఉంది.
మూలాలు
వర్గం:తెలంగాణ జలాశయాలు వర్గం:తెలంగాణ ప్రాజెక్టులు
మేరాదోస్త్
మేరాదోస్త్‌ 2019లో విడుదలైన తెలుగు సినిమా. వి.ఆర్‌. ఇంటర్నేషనల్‌ బ్యానర్‌పై పి.వీరారెడ్డి నిర్మించిన ఈ సినిమాకు జి.మురళి దర్శకత్వం వహించాడు. పవన్, శైలజ కాశీ విశ్వనాధ్‌, బెనర్జీ ప్రధాన పాత్రల్లో నటించిన ఈ సినిమాను డిసెంబర్ 6న విడుదల చేశారు.
పాటలు
ఈ సినిమాలో పాటలు భాషాశ్రీ రాయగా, సాయిరెడ్డి సంగీతమందించాడు.
మూలాలు
వర్గం:2019 తెలుగు సినిమాలు వర్గం:2019 సినిమాలు
హైదరాబాదు రాజ్య ప్రధానమంత్రుల జాబితా
1724–1948
హైదరాబాద్ రాజ్యానికి ప్రధానమంత్రిగా పనిచేసిన ప్రముఖుల జాబితా:
బయటి లింకులు
వర్గం:హైదరాబాదు రాజ్య అధికారులు వర్గం:హైదరాబాదు రాజ్యం వర్గం:హిందీ భాషా పాఠాన్ని కలిగి ఉన్న వ్యాసాలు
మడికేరి శాసనసభ నియోజకవర్గం
మడికేరి శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం కొడగు జిల్లా, మైసూరు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
ఫత్వా
ఫత్వా (ఆంగ్లం : fatwā (అరబ్బీ భాష :فتوى) ; (బహువచనం fatāwā అరబ్బీ భాష : فتاوى), ఇస్లామీయ విశ్వాసాల ప్రకారం, ధార్మిక పరంగా, షరియా ఉద్దేశం, దీనిని ఉలేమాలు నిర్ణయించి ప్రకటిస్తారు.ఫత్వాలు జారీ చేసే వారిని ముఫ్తీలు అని అంటారు.
మంచికోసం మనుషులు కదులుతారు కానీ అభివృధ్ధిని అడ్డుకునే పనులను అమాయకంగా ఎంతోకాలం మోయలేరు.నారుపోసినవాడే నీరు పోస్తాడనే ముల్లాల మాట పెడచెవిన పెట్టి మా బిడ్డల బరువు మేమే మోసుకోకతప్పదనే సత్యాన్ని గ్రహించి ముస్లిములు ఈనాడు కుటుంబనియంత్రణ ఆపరేషన్లు భారీగా చేయించుకుంటున్నారు.భవిష్యత్తులో అభివృధ్ధివాదం, మానవతావాదం మతాల్లో ఇంకా ఇంకా పెరిగితీరుతుంది.ఇస్లాంలోదర్గాలు, ఉరుసులు, సంగీతం, కవిత్వం, నాట్యం, నటన, చిత్రలేఖనం, సారాయి, వ్యభిచారం, వడ్డీ, మాఫియా, రాచరికం, నియంతృత్వం, ఫోన్ లో పెళ్ళిళ్ళు, ఫోన్ లో విడాకులు ...లాంటివన్నీ నిషిద్ధమని మతపెద్దలు ఎంతగా చెప్పినా ఫత్వాలు ఇచ్చినా వినకుండా ఆయా నిషిద్ధ రంగాలలో లక్షలాది ముస్లింలు పాతుకుపోయారు.భారతరత్నలు కూడా అయ్యారు.అన్నిరకాల జనాన్ని మతం కలుపుకుపోక తప్పదు.ప్రజల సుఖ శాంతుల కోసం మతంలో నిరంతరం సంస్కరణలు జరుగుతూనే ఉండాలి.ఫత్వాలు నన్ను ప్రభావితం చేయలేవు, నాకు కూడా బీమా పాలసీలున్నాయి అన్నారు కేంద్ర మైనార్టీ వ్యవహారాలశాఖ మంత్రి సల్మాన్‌ ఖుర్షీద్‌.
బస్వరాజు సారయ్య
బస్వరాజు సారయ్య తెలంగాణకు చెందిన రాజకీయ నాయకుడు, మాజీ మంత్రి. కాంగ్రెస్ పార్టీ తరపున తూర్పు వరంగల్ శాసనసభ నియోజకవర్గం నుండి వరుసగా మూడుసార్లు ఎమ్మెల్యేగా గెలిచిన సారయ్య, బిసి (వెనుకబడిన కులాల) సంక్షేమ శాఖ మంత్రిగా పనిచేశాడు. దక్షిణ భారతదేశంలోనే తొలి రజక ఎమ్మెల్యేగా గుర్తింపు పొందాడు. 2016లో తెలంగాణ రాష్ట్ర సమితిలో చేరిన సారయ్య 2020, నవంబరులో శాసనమండలి సభ్యుడిగా (గవర్నర్ కోటా) ప్రమాణ స్వీకారం చేశాడు.
రాజకీయ ప్రస్థానం
వరంగల్‌ మున్సిపాలిటీలో మూడుసార్లు కౌన్సిలర్‌గా ఎన్నికయ్యాడు, మున్సిపాలిటీ వైస్‌చైర్మన్‌గా కూడా పనిచేశాడు. వరంగల్ జిల్లా కాంగ్రెస్‌ అధ్యక్షుడిగా పనిచేశాడు.
2014లో తెలంగాణ తొలి శాసనసభ ఎన్నికల్లో కాంగ్రెస్ పార్టీ తరపున పోటీచేసి టిఆర్ఎస్ పార్టీ అభ్యర్థి కొండా సురేఖ చేతిలో 55,085 ఓట్ల తేడాతో ఓడిపోయాడు. 2016, ఫిబ్రవరి 23న తెలంగాణ రాష్ట్ర సమితిలో చేరాడు. ఆయన 2017లో తెలంగాణ రాష్ట్ర సమితి ప్రధాన కార్యదర్శిగా నియమితుడయ్యాడు. ఆయన 2020, నవంబరు 18న గవర్నర్ కోటాలో తెలంగాణ రాష్ట్ర సమితి తరపున ఎమ్మెల్సీగా ప్రమాణస్వీకారం చేశాడు.
విషాన్సర్ సరస్సు
విషాన్సర్ సరస్సు జమ్మూ కాశ్మీర్ లోని గందర్బల్ జిల్లా లో గల సోనామార్గ్ పరిసరాల్లో ఉంది. ఇది గరిష్టంగా 1 కిలోమీటర్ పొడవు, 0.6 కిలోమీటర్ల వెడల్పు కలిగి, సముద్రమట్టానికి 3710 మీటర్ల ఎత్తు లో ఉంది.
పేరు - అర్థం
విషాన్సర్ అనే పదం విష్ణుసర్ అనే పదం నుండి వచ్చింది. కాశ్మీరీ భాష లో విషాన్సర్ అంటే విష్ణు సరస్సు అని అర్థం. కాశ్మీరులో ఉన్న పండితులు ఈ సరస్సును చాలా పవిత్రంగా భావిస్తారు.
భౌగోళికం
ఈ సరస్సు శీతాకాలం లో పూర్తిగా గడ్డకట్టుకుపోతుంది. వేసవి కాలం లో సరస్సు చుట్టూ పచ్చటి పచ్చికభూములు ఏర్పడుతాయి ఇవి స్థానిక పెంపుడు గొర్రెల కు, మేకల కు ఆహారంగా ఉపయోగపడతాయి. ఇది అనేక రకాల చేపలకు నిలయం వాటిలో బ్రౌన్ ట్రౌట్ వంటి చేపలు ముఖ్యమైనవి. సుందరమైన మంచు తో కప్పబడిన పర్వతాలు, కొండలు, చిన్న హిమానీనదాలు, చుట్టూ పచ్చికభూములు, ఆల్పైన్ పువ్వులతో నిండిన సరస్సు కాశ్మీర్ లోయ లో ట్రెక్కింగ్ చేసేవారికి ఒక ఆకర్షణగా ప్రసిద్ధి చెందింది. ఇది కృషాన్సర్ సరస్సు, హిమానీనదాల ద్వారా నిండుతుంది. ఇది ఉత్తరం వైపు బడోబ్ వరకు ప్రవహించి, తరువాత పశ్చిమ దిశలో గురైస్ గుండా వెళ్ళి, చివరకు నీలం నదిలో కలుస్తుంది. ఈ సరస్సుకు 9కిలోమీటర్ల దూరంలో గడ్సర్ సరస్సు ఉంటుంది.
ప్రయాణం
విషాన్సర్ సరస్సు శ్రీనగర్ నుండి 115 కి.మీ. దూరంలో, షిట్కాడి సోనామార్గ్ నుండి 35 కి.మీ. దూరంలో ఉంది. శ్రీనగర్ విమానాశ్రయం నుండి NH 1D రోడ్డు ద్వారా 80 కి.మీ. ప్రయాణంతో షిట్కాడి గ్రామం చేరుకొని అక్కడి నుండి 35కిలోమీటర్లు ట్రెక్కింగ్ చేసి సరస్సును చేరుకోవచ్చు. ఈ సరస్సును సందర్శించడానికి ఉత్తమ సమయం జూన్ నుండి సెప్టెంబర్.
మూలాలు
వర్గం:సరస్సులు వర్గం:జమ్మూ కాశ్మీరు వర్గం:నీటి వనరులు
ఫాల్గుణ బహుళ అష్ఠమి
ఫాల్గుణ బహుళ అష్ఠమి అనగా ఫాల్గుణమాసములో కృష్ణ పక్షములో అష్టమి తిథి కలిగిన 23వ రోజు.
బయటి లింకులు
వర్గం:ఫాల్గుణమాసము
కంబాలకొండ వన్యప్రాణి సంరక్షణ కేంద్రం
కంబాలకొండ విశాఖపట్నం సమీపంలో ఉన్న ఒక వన్యప్రాణి సంరక్షణ కేంద్రం. ఇది 1970 నుండి ఆంధ్రప్రదేశ్ అటవీశాఖ ఆధ్వర్యంలో నడుస్తున్నది. అంతకు మునుపు ఇది విజయనగరం రాజుల ఆధీనంలో ఉండేది. ఇక్కడ చిరుత పులులు ఎక్కువగా కనిపిస్తాయి.
భౌగోళికం
ఈ కేంద్రం విశాఖపట్నానికి ఉత్తర దిక్కున 17.34° నుంచి 17.47° N ఉత్తర అక్షాంశాల మధ్యన, 83.04° E నుంచి 83.20° E తూర్పు రేఖాంశాల మధ్యన, ఐదవ జాతీయ రహదారికి పడమర వైపున నెలకొని ఉన్నది. విశాఖపట్నానికి 20 కిలోమీటర్ల దూరంలో ఉన్నది. ఈ ప్రాంతం ఎక్కువగా ఉష్ణమండల సతత హరితారణ్యాలు, పచ్చిక బయళ్ళు, కొండలు, లోయలతో కూడుకుని ఉంటుంది.
మూలాలు
వర్గం:విశాఖపట్నం జిల్లా పర్యాటక ప్రదేశాలు
హెలికాప్టర్ మనీ
ఆర్థిక వ్యవస్థ సంక్షోభంలో ఉన్నప్పుడు ప్రజలకు నేరుగా డబ్బులు చేరవేసి వారి కొనుగోలు శక్తిని పెంచడం దీని వెనుకున్న ముఖ్య ఉద్దేశం. ప్రజల వద్ద డబ్బులు లేక కొనుగులు శక్తి తగ్గిపోయిన నేపథ్యంలో డబ్బులను విరివిగా ఇవ్వడం ద్వారా డిమాండ్‌ను, సప్లయ్‌ను పెంచడానికి ఈ విధానం దోహద పడుతుంది. వారికి ఉచితంగా డబ్బు పంపిణీ చేయడాన్ని హెలికాప్టర్ మనీ అంటారు. అమెరికాకు చెందిన ప్రఖ్యాత ఆర్థిక వేత్త ఫ్రెడ్‌మ్యాన్‌ 1969 హెలికాప్టర్‌ మనీ విధానాన్ని ప్రతిపాదించారు. 2002లో ఫెడరల్‌ రిజర్వ్‌ ఛైర్మన్‌ బెన్‌ బెర్నాంకే దీన్ని ప్రాచుర్యంలోకి తెచ్చారు. ఈ విషయంలో మన దేశంలో ఆర్‌బీఐది కీలక పాత్ర ఉంటుంది. దీని ప్రకారం నోట్ల ముద్రణ పెంచి ఆర్థిక వ్యవస్థలోకి పెద్దఎత్తున నగదును చలామణీలోకి తీసుకురావడం దీని ముఖ్య ఉద్దేశం.
కేంద్ర బ్యాంకు పాత్ర
ఈ హెలీకాప్టర్ మనీ, క్వాంటిటేటివ్ ఈజింగ్ విధానాల్లో ఆయా దేశాల్లోని నోట్లు ముద్రించే కేంద్ర బ్యాంకుదే ప్రధాన పాత్ర పోషిస్తుంది. ఆర్‌బీఐ నోట్ల ముద్రణను బాగా పెంచి పెద్ద ఎత్తున నగదును ఆర్థిక వ్యవస్థలో చెలామణీలోకి తీసుకొస్తుంది.కరెన్సీ నోట్లను విపరీతంగా ముద్రించి మార్కెట్‌లోకి వదిలితే కొన్నాళ్లకు కరెన్సీ విలువే పడిపోయే ప్రమాదం ఉంటుంది. మరోవైపు ద్రవ్యోల్బణం కూడా విపరీతంగా పెరిగిపోవచ్చు. అందుకే దేశ ఆర్థిక వ్యవస్థ తీవ్ర ఆర్థిక మాంద్యం, మందగమనం ఎదుర్కొనే పరిస్థితుల్లో మాత్రమే ఇలాంటి విధానాలు అవలంభిస్తారు.
హెలికాప్టర్ వల్ల విఫలమైన దేశాలు
హెలికాప్టర్ మనీ వల్ల జింబాబ్వే, వెనెజ్వెలా దేశాలు ఈ ప్రయత్నంలో భారీగా విఫలం చెందాయి. ఈ దేశాల్లో హేతుబద్ధత లేకుండా నోట్లను ఎక్కువ సంఖ్యలో ముద్రించడంతో, వాటి విలువ పడిపోయింది.
వెలుపలి లంకులు
వర్గం:ద్రవ్య విధానం వర్గం:కేంద్ర బ్యాంకుల కార్యకలాపాలు
ది జంటిల్ మ్యాన్
సాంకేతిక వర్గం
దర్శకత్వం: మహేశ్ భట్
సంగీతం: అనూమాలిక్, ఎ.ఆర్.రహెమాన్
తలకొండపల్లి మండలం
తలకొండపల్లి మండలం, తెలంగాణ రాష్ట్రం, రంగారెడ్డి జిల్లాకు చెందిన మండలం. తలకొండపల్లి, ఈ మండలానికి కేంద్రం. ఇది సమీప పట్టణమైన మహబూబ్ నగర్ నుండి 63 కి. మీ. దూరంలో ఉంది. షాద్‌నగర్ నుండి ఆమనగల్ వెళ్ళు దారిలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం కొత్తగా ఏర్పాటైన కందుకూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మహబూబ్ నగర్ డివిజనులో ఉండేది.ఈ మండలంలో  20  రెవెన్యూ గ్రామాలు ఉన్నాయి. నిర్జన గ్రామాలు లేవు.
మండల జనాభా
thumb|2016 పునర్వ్యవస్థీకరణకు ముందు మహబూబ్‌నగర్ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని - మొత్తం 	52,835 - పురుషులు 	27,020 - స్త్రీలు 	25,81. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 245 చ.కి.మీ. కాగా, జనాభా 42,057. జనాభాలో పురుషులు 21,516 కాగా, స్త్రీల సంఖ్య 20,541. మండలంలో 9,892 గృహాలున్నాయి.
ది జంటిల్ మ్యాన్
మూలాలు
వర్గం:చిరంజీవి నటించిన సినిమాలు వర్గం:1994 సినిమాలు వర్గం:హిందీ-భాషా చలనచిత్రాలు
మోహన్ కందా
మోహన్ కందా (సెప్టెంబర్ 4, 1945-) ఇండియన్ అడ్మినిస్ట్రేటివ్ సర్వీస్ అధికారిగా, ప్రభుత్వంలో పలు కీలకమైన పదవులు చేపట్టిన వ్యక్తిగా సుప్రసిద్ధులు. జాయింట్ కలెక్టర్ స్థాయి నుంచి ఆంధ్రప్రదేశ్ రాష్ట్ర ముఖ్యకార్యదర్శి వరకూ వివిధ హోదాల్లో పనిచేశారు.
వ్యక్తిగత జీవితం
1945 సెప్టెంబర్ 4న మోహన్ కందా చెన్నైలో వెంకమ్మ మాణిక్యాంబ (పాపాయమ్మగా పిలువబడేవారు), భీమశంకరం దంపతులకు జన్మించాడు. ఈయన విద్యాభ్యాసం హైదరాబాదులోని ఆల్ సెయింట్స్ హైస్కూలు, సికింద్రాబాదులోని మహబూబ్ కళాశాల, నిజాం కళాశాలలో జరిగింది. మోహన్ తండ్రి కందా భీమశంకరం చెన్నై (ఆనాడు మద్రాసు) హైకోర్టులో న్యాయవాదిగా పనిచేసేవారు. ఇతని తల్లి సంఘసేవికురాలు. ఇతని మేనల్లుడు సీతారాం ఏచూరి సి.పి.ఎం.పార్టీ పొలిటికల్ బ్యూరో సభ్యుడిగా, ప్రధాన కార్యదర్శిగా పనిచేశాడు.
ఇతడు ధర్మదేవత, పెంపుడు కొడుకు వంటి కొన్ని సినిమాలలో బాలనటుడిగా మాస్టర్ మోహన్ అనే పేరుతో నటించాడు. వాటిలో ఎల్.వి.ప్రసాద్ దర్శకత్వంలో 1952లో విడుదలైన పెళ్ళి చేసి చూడు సినిమాలోని "అమ్మా నొప్పులే అమ్మమ్మా నొప్పులే" అనే గేయనాటికలో ఇతని నటన మంచి పేరు తెచ్చిపెట్టింది.
వృత్తి జీవితం
ఇతడు తొలుత భారతీయ స్టేట్ బ్యాంకులో అధికారిగా తన ఉద్యోగజీవితాన్ని ప్రారంభించాడు. 1968లో ఇండియన్ అడ్మినిస్ట్రేటివ్ సర్వీసులో ఎన్నికైన తర్వాత ఆంధ్రప్రదేశ్ రాష్ట్ర ప్రభుత్వంలో పనిచేయసాగాడు. ఇతడు కేంద్ర వ్యవసాయ మంత్రిత్వశాఖ కార్యదర్శిగా, జాతీయ విపత్తుల నిర్వహాణా అథారిటీ(NDMA) ఉపాధ్యక్షుడిగా. అంతకు ముందు ఇతడు నారా చంద్రబాబునాయుడు ప్రభుత్వంలో, తర్వాత వై.యస్.రాజశేఖరరెడ్డి ప్రభుత్వంలో ఆంధ్రప్రదేశ్ ప్రధాన కార్యదర్శిగా పనిచేశాడు.
ఇతడు ప్రణాళికా సంఘం 12వ పంచవర్ష ప్రణాళిక వారి (2012-17) తయారీకి ముందు ఏర్పాటయిన వ్యవసాయ, సంబంధిత రంగాలకు చెందిన స్టీరింగ్ కమిటీలో సభ్యుడిగా ఉన్నాడు. కోనసీమ రైతులు పంటవిరామం ప్రకటించిన నేపథ్యంలో ఆ రైతుల సమస్యలను అధ్యయనం చేయడానికి ఏర్పాటైన కమిటీకి ఇతడు నాయకత్వం వహించాడు.
మూలాలు
వర్గం:1945 జననాలు వర్గం:తెలుగు సినిమా బాలనటులు వర్గం:ప్రభుత్వ పదవులు నిర్వహించినవారు వర్గం:ఐ.ఏ.ఎస్.ఆఫీసర్లు వర్గం:నిజాం కళాశాల పూర్వవిద్యార్ధులు వర్గం:ఆంగ్ల రచయితలు
ఫాల్గుణ బహుళ నవమి
ఫాల్గుణ బహుళ నవమి అనగా ఫాల్గుణమాసములో కృష్ణ పక్షములో నవమి తిథి కలిగిన 24వ రోజు.
మూలాలు
వర్గం:ఫాల్గుణమాసము
వడ్డేపల్లి చెరువు
వడ్డేపల్లి చెరువు, తెలంగాణ రాష్ట్రం, హన్మకొండ జిల్లా హనుమకొండ మండలం, వడ్డేపల్లి గ్రామంలో ఉన్న చెరువు. ఇది హన్మకొండ, కాజీపేట ప్రాంతాల ప్రజలకు తాగునీటిని అందిస్తుంది.
చరిత్ర
కాకతీయ రాజులకాంలో సాగు, తాగునీటి అవసరాలకోసం వడ్డేపల్లి చెరువును తవ్వించారు. ఈ చెరువు సుమారు 600 ఎకరాలకు సాగునీరు అందించడమేకాకుండా, ప్రజలకు తాగునీటిని అందిస్తుంది. అందుకోసం ఇది 1993లో సమ్మర్‌ స్టోరేజ్‌గా అభివృద్ధి చేయబడింది.
పర్యాటకప్రాంతంగా
వరంగల్ మహానగర పాలక సంస్థ ఆధ్వర్యంలో ఈ ప్రాంతాన్ని పర్యాటక ప్రదేశంగా తీర్చిదిద్దారు. చెరువు మధ్యలోకి వెళ్ళేందుకు వీలుగా దారిని, చెరువును చూసేందుకు రెండు వ్యూ పాయింట్లను ఏర్పాటుచేశారు. ఈ చెరువు పక్కన శివాలయం కూడా ఉంది. ఇది చేపలు పట్టడానికి అనువైన ప్రాంతం. దీనిని తెలంగాణ ప్రభుత్వం జలాశయంగా గుర్తించింది.
మూలాలు
వర్గం:తెలంగాణ జలాశయాలు వర్గం:హన్మకొండ జిల్లా పర్యాటక ప్రదేశాలు వర్గం:తెలంగాణ చెరువులు
మాతల్లి గోదావరి
thumb|సప్తగిరి ప్రత్యేక సంచిక మాతల్లి గోదావరి ముఖచిత్రం. మాతల్లి గోదావరి తిరుమల తిరుపతి దేవస్థానములు సప్తగిరి మాసపత్రిక ప్రచురించిన ప్రత్యేక సంచిక.
అలంపూర్ పురపాలకసంఘం
అలంపూర్ పురపాలకసంఘం, తెలంగాణ రాష్ట్రం, జోగులాంబ గద్వాల జిల్లా కు చెందిన ఒక పట్టణ స్థానిక స్వపరిపాలన సంస్థ. ఆలంపూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం నాగర్‌కర్నూల్ లోకసభ నియోజకవర్గం లోని ఆలంపూర్ అసెంబ్లీ నియోజకవర్గం పరిధిలో ఉంది.
భౌగోళికం
ఆలంపూర్ చదరపు కిలోమీటర్ల విస్తీర్ణంలోఉంది. ఇది 26.02°N, 78.79°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 213 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం మంది కాగా, అందులో మంది పురుషులు, మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 10 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:జోగులాంబ గద్వాల జిల్లా పురపాలక సంఘాలు
లావణ్య విత్ లవ్‌బాయ్స్
లావణ్య విత్‌ లవ్‌బాయ్స్‌ 2017లో విడుదలైన తెలుగు సినిమా. రాజ్యలక్ష్మి క్రియేషన్స్ బ్యానర్‌పై నర్సింలు పటేల్‌చెట్టి, సి.రాజ్యలక్ష్మి నిర్మించిన ఈ సినిమాకు డా.వడ్డేపల్లి కృష్ణ దర్శకత్వం వహించాడు. పావని, కిరణ్, పరమేశ్వర్ హివ్రాలే, సాంబ ప్రధాన పాత్రల్లో నటించిన ఈ సినిమా ట్రైలర్‌ను & ఆడియోను జులై 11న హైదరాబాద్‌లో రాష్ట్ర ప్రభుత్వ సలహాదారు కె.వి. రమణాచారి, రచయిత పరుచూరి గోపాలకృష్ణ విడుదల చేశారు. , లావణ్య విత్‌ లవ్‌బాయ్స్‌  సినిమాను అక్టోబర్ 6న విడుదల చేశారు. లావణ్య విత్‌ లవ్‌బాయ్స్‌ సినిమాకుగాను దర్శకుడు వడ్డేపల్లి కృష్ణ ప్రశంసా దర్శకుడిగా దాసరి 2018 ఫిలిం అవార్డును అందుకున్నాడు.
బయటి లింకులు
వర్గం:2017 సినిమాలు వర్గం:2017 తెలుగు సినిమాలు
వాగ్భటుడు
వాగ్భటుడు ఒక సుప్రసిద్ద భారతీయ ఆయుర్వేద వైద్యుడు.
చరక సుశ్రుత కాశ్యప సంహితల్లోని ముఖ్యాంశాలను సంక్షిప్తం చేసి, మరికొన్ని శాస్త్రాలను మిళితం చేసి సరళీకృతమైన సంస్కృతంలో అందించిన గ్రంథాలే... ‘అష్టాంగ సంగ్రహం’, ‘అష్టాంగ హృదయం’. వీటిలో మొదటిదాన్ని రాసింది వృద్ధ వాగ్భటుడు. రెండోది రాసినవాడు లఘువాగ్భటుడు. వీటినే ‘వాగ్భట సంహిత’లని అంటారు. ఈ సంహితల్లో జ్వరాలను తగ్గించే ఎన్నో కష్టాలను పేర్కొన్నారు. త్రిదోషాల్లో ఒకటైన శ్లేషాన్ని (కఫం) అవలంబక, క్లేదక, బోధక, శ్లేషక, శ్లేష్మాలు అంటూ ఐదు రకాలుగా విభజించిన ప్రత్యేకత వీరిది.
రచించిన గ్రంధాలు
వీరి రచనలు ప్రపంచ వ్యాప్తంగా పలు భాషలలోకి తర్జుమా అయ్యాయి. కొన్ని ఎంపిక చేయబడిన రచనలు పెంగ్విన్ సిరీస్ వారు ప్రచురించారు.
బయటి లంకెలు
వర్గం:భారతీయ శాస్త్రవేత్తలు వర్గం:ఆయుర్వేద వైద్యులు వర్గం:ప్రాచీన భారత వైద్యులు
నువ్వంటే నాకిష్టం
నువ్వంటే నాకిష్టం 2005, ఆగష్టు 12న విడుదలైన తెలుగు చలనచిత్రం. ఇవివి సత్యనారాయణ దర్శకత్వం వహించిన ఈ చిత్రంలో ఆర్యన్ రాజేష్, అల్లరి నరేష్,అనురాధ మెహతా, ఆలీ, కృష్ణ భగవాన్, భువనేశ్వరిలు ముఖ్యపాత్రలలో నటించగా, కోటి సంగీతం అందించారు.
బయటి లంకెలు
వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:ఇ.వి.వి.సత్యనారాయణ దర్శకత్వం వహించిన చిత్రాలు వర్గం:కోటి సంగీతం అందించిన చిత్రాలు వర్గం:అల్లరి నరేష్ నటించిన చిత్రాలు వర్గం:ఎల్. బి. శ్రీరాం నటించిన చిత్రాలు వర్గం:ఆలీ నటించిన సినిమాలు వర్గం:కృష్ణ భగవాన్ నటించిన చిత్రాలు వర్గం:చలపతి రావు నటించిన చిత్రాలు వర్గం:చంద్రమోహన్ నటించిన సినిమాలు వర్గం:కొండవలస లక్ష్మణరావు నటించిన చిత్రాలు వర్గం:మల్లికార్జునరావు నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:రమాప్రభ నటించిన చిత్రాలు వర్గం:ఎ.వి.ఎస్. నటించిన చిత్రాలు వర్గం:సుమన్ నటించిన చిత్రాలు
ఆది పరాశక్తి
ఆది పరాశక్తి హైందవ పురాణాల ప్రకారం సర్వశక్తిమంతురాలైన దేవత. పరబ్రహ్మ స్వరూపం. శాక్తేయంలో ఆది పరాశక్తే పరమసత్య స్వరూపంగా గుర్తింపబడింది. దేవి భాగవత పురాణములో ఈ సమస్త సృష్టి యొక్క మూల సృష్టికర్త, పరిరక్షకురాలు, వినాశకారి ఆది పరాశక్తే అని సూచించబడింది.
శాక్తేయం ప్రకారం ఆది పరాశక్తి శూన్యబిందు, అనగా దివ్యమైన శూన్య స్త్రీ శక్తి. ఈ శక్తి యొక్క సార్వత్రిక ఆత్మ (పురుషుడు), ప్రకృతి శక్తికి జన్మించిన అంశములు. దుర్గా దేవి ఆది పరాశక్తి యొక్క సమీప రూపాంతరము. ఆది పరాశక్తి యొక్క మానవ రూపమే శక్తికి, సౌందర్యానికి దేవత అయిన దుర్గా దేవి. దుర్గా దేవి సాత్విక, రాజసిక, తామసిక గుణాలు మూడూ కలసిన ఆది పరాశక్తి యొక్క భౌతిక రూపము. అయితే, అనంత విశ్వానికి అధినేత్రి అయిన ఆది పరాశక్తి రూపం లేనిదీ, నిర్గుణ బ్రహ్మ అనే వాదన కూడా ఉంది. ఈ వాదన ప్రకారం ఆది పరాశక్తి ఒక దివ్యమైన, స్వచ్ఛమైన, శాశ్వతమైన చైతన్యము. ఆదిమ శక్తి తనే కావటం మూలాన ఇతర దేవతలకి కూడా తనే మూలము. కావున ఆది పరాశక్తే అఖండ సత్యం. ఈ శక్తి దానికై అదే సంపూర్ణం. ఆది పరాశక్తి భర్త లేనిది. కానీ ఈ జగత్తుకి శివుడిని ఆహ్వానించటానికి తాను స్త్రీ రూపంలో జన్మనెత్తినది.
హిందూ మతంలో ఆది పరాశక్తి అనగా ఈ సమస్త విశ్వాన్ని నడిపించే ఒక దివ్య శక్తి. స్త్రీ యొక్క సృజనాత్మక శక్తికి దైవత్వాన్ని ఆపాదించే ఒక భావన. భూభాగం పై ఆది పరాశక్తి ప్రాథమికంగా ఫలవంతమైన స్త్రీ స్వరూపంలో అవతరించిననూ పురుషావతారంలోనూ ఆ శక్తి నిగూఢంగా దాగి ఉంది.
సృష్టికే కాక, సకల మార్పులకీ కూడా శక్తే మూలం. శక్తే దైవత్వానికి ఉనికి. శక్తే విముక్తి. మానసిక, ఆధ్యాత్మిక శక్తిని పెంపొందించే శక్తి యొక్క రూపాంతరమైన కుండలిని శక్తికి చాలా ప్రాముఖ్యత ఉంది. ఏ ఆధారం అవసరం లేకుండా, స్వతంత్రంగా ఉండటంలోనూ, సమస్త సృష్టిపై ఆధారితమై ఉండటంలోనూ శక్తే కీలకం.
శక్తి ఆరాధన లోనూ శైవము లోనూ ఆది పరాశక్తి సర్వశక్తిమంతురాలిగా పూజించబడుతోంది. సాక్షాత్ పరమశివుడి స్త్రీ రూపమే ఆది పరాశక్తిగా, ఈ రూపమే మహాదేవిగా, పార్వతీ దేవిగా గుర్తింపబడుతోంది.gy
వ్యుత్పత్తి
ఆది పరాశక్తి అనగా నిత్య, అపరిమిత శక్తి. ఇది ఈ సృష్టిని మించిన శక్తి. యావత్ సృష్టి యొక్క పుట్టుకకి, వినాశనానికి కారకమైన క్రియాత్మక అదృశ్య శక్తి.
శ్వేతాశ్వతరోపనిషత్తు లో వర్ణన
శ్వేతాశ్వతరోపనిషత్తు - చతుర్థాధ్యాయం - మొదటి పద్యం ఆమె గూర్చి ఈ క్రింది విధంగా వర్ణించబడింది. య ఏకోవర్ణో బహుధా శక్తియోగాద్ వర్ణననేకాన్నిహితార్థో దధాతి విచైతి చాంతే విశ్వమాదౌ చ దేవ స నో బుద్ధ్యా శుభయా సంయునక్తు
ప్రాముఖ్యత
right|thumb|100px|నిర్గుణ శక్తి యొక్క సగుణ స్వరూపం పార్వతీ దేవి పార్వతీ దేవిగా అవతరించే ముందు ఆది పరాశక్తి హిమాలయ పర్వత మహారాజుకి ప్రత్యక్షమై తనని తాను పరిచయం చేసుకొని అతనికి దివ్యోపదేశము చేసి అనంత జ్ఞానాన్ని ప్రసాదించింది. వేదములలోని పదములతో పరాశక్తి అయిన తనకి ఆద్యంతాలు లేవని వివరించింది. విశ్వంలో తానే అఖండ సత్యమని తెలిపినది. ఈ విశ్వమంతయు తన సృష్టియేనని, తనే పరబ్రహ్మ స్వరూపము అని రహస్యము తెలిపినది. జయం, విజయం తానేనని, వాటి రూపాంతరాలు కూడా తానేనన్న సత్యము తెలిపినది. బ్రహ్మ తన స్పష్టమైన రూపాంతరమేనని, విష్ణువు తన అస్పష్టమైన రూపాంతరమని, శివుడు తన అతిశయ రూపాంతరమని తెలిపినది. ఎవరూ కని, విని, ఎరుగని తన రూపాన్ని హిమాలయ పర్వత మహారాజుకి చూపినది. సత్యలోకాన్ని తన నుదుట, విశ్వాన్ని తన కురులలో, సూర్యచంద్రులను తన కళ్ళుగా, నాలుగు దిక్కులను తన కర్ణాలుగా, వేదాలనే తన పలుకులుగా, మృత్యువు, అనురాగం, భావోద్రేకాలను తన దంతాలుగా, మాయను తన చిరునవ్వుగా చూపినది.
పుట్టుక
దక్షిణ భారత రాష్ట్రాలైన ఆంధ్ర ప్రదేశ్, తెలంగాణ, కర్ణాటక, తమిళ నాడు, కేరళ లలో ఆది పరాశక్తి అమ్మలగన్న అమ్మగా, పెద్దమ్మ తల్లిగా పూజలందుకొంటోంది. ఆది పరాశక్తి యొక్క వివిధ అవతారాలకి దక్షిణ భారతదేశంలో పలు ప్రదేశాలలో పలు ఆలయాలు ఉన్నాయి. గ్రామీణ ప్రజలు అమ్మవారే గ్రామాన్ని రక్షిస్తుందని, ఊరి బాగోగులని చూసుకొంటుందని, దుష్ట శిక్షణ చేస్తుందని, రోగాలని నయం చేస్తుందని నమ్ముతారు. సంవత్సరానికి ఒకసారి అమ్మవారి జాతరలని అత్యంత ఉత్సాహంగా నిర్వహిస్తారు. గంగమ్మ తల్లి, కామాక్షమ్మ, కనకదుర్గ, లక్ష్మీ దేవి, మీనాక్షి, మారియమ్మ, ఎల్లమ్మ, పోలేరమ్మ, పేరంటాళ్ళమ్మ వంటివన్నీ ఆది పరాశక్తి యొక్క రూపాంతరాలకి కొన్ని ఉదాహరణలు.
పురాణాలు
శక్తి ఆరాధన మినహాయించి "ఆది శక్తి" ఎక్కడా ఆ పేరుతో సంబోధించబడలేదు. కానీ, పరోక్షంగా అన్ని పురాణాలు శక్తినే మహోన్నతంగా ఆరాధిస్తాయి.
వైష్ణవ పురాణాలలో ఆది శక్తి
వైష్ణవులు ప్రత్యేకంగా శక్తిని ఆరాధించకపోయిననూ మాయని, యోగమాయని నమ్ముతారు. రాధని మూల ప్రకృతిగా ఆరాధిస్తారు. మహాలక్ష్మి రాధ యొక్క వైశాల్య రూపమని భావించటం వలన విష్ణుపురాణం, భాగవత పురాణం లలో కూడా ఎక్కడా ఆది శక్తి ప్రస్తావనలు లేవు.
బ్రహ్మ పురాణం
బ్రహ్మ పురాణం మాత్రం వీటికి విరుద్ధంగా ఆది పరాశక్తి అనే బీజము తనని తాను పురుషుడు, ప్రకృతిగా విభజించుకొన్నదని తెలుపుతుంది. ఆది బీజం కృష్ణుడుకి, కాళికి జన్మనిచ్చింది. తర్వాత కాళి లలితా త్రిపుర సుందరిగా అవతరించి, రెండు బుడగలని సృష్టించింది. మొదటి బుడగ నుండి విష్ణువు అవతరించి బ్రహ్మకి, గౌరికీ జన్మనివ్వగా, గౌరి సతిగా, పార్వతిగా రూపాంతరం చెందినది. రెండవ బుడగ నుండి శివుడు, రాధ అవతరించారు. రాధ తర్వాత లక్ష్మిగా, సరస్వతిగా, గంగగా అవతరించినది.
శైవ పురాణాలలో ఆది శక్తి
శివ పురాణంలో శివుని ఎడమ సగభాగం నుండి ఆది పరాశక్తి పరమ ప్రకృతిగా అవతరించినట్లు ఉంది. లింగ పురాణంలో ఆది శక్తి యొక్క సగుణ స్వరూపమైన పార్వతి యోనిగా, శివుడు లింగంగా అవతరించి వీరి సంగమమే జీవోద్భావన గావించినట్లు తెలుపుతుంది. స్కంద పురాణం, మార్కండేయ పురాణం దుర్గ లేదా చండి సకల జగత్తుకీ ఆది దేవత అనీ, ఈ రూపాంతరమే ఆది శక్తి యొక్క భౌతిక రూపమనీ తెలుపుతున్నవి.
సృష్టి లో పాత్ర
శ్రీమద్ దేవీ భాగవత పురాణంలో త్రిమూర్తులకు దేవి యొక్క ఆజ్ఞలు, సూచనలు ఇవ్వబడ్డాయి.
శాక్త పురాణాలలో ఆది శక్తి
దేవీ భాగవత పురాణం ప్రకారం బీజ మంత్రమైన "క్లీం"ని జపిస్తూ శివుడు ఆదిశక్తి పై దృష్టి కేంద్రీకరించి వేల యేళ్ళ కొలదీ ధ్యానం చేసాడు. శివుడి ఎడమ భాగం నుండి సిద్ధిధాత్రిగా రూపాంతరం చెంది శివుడికి ఆది శక్తి ప్రత్యక్షమైనది. అందానికి, శక్తికీ దేవత అయిన పార్వతి ఆది శక్తి యొక్క సగుణ స్వరూపమని (మానవ రూపం) తెలుపబడింది. సత్వ, రజో, తమో గుణములు కలిగిన పార్వతీ దేవి, ఆది పరాశక్తి యొక్క భౌతిక రూపము.
ఆధునిక విఙ్ఞాన శాస్త్రంలో శక్తి
ఆధునిక వైఙ్ఞానికావిష్కరణలలో శక్తి యొక్క భావము, పురాణాలలోనిదే. శక్తి దేని పైనా ఆధారపడకున్ననూ, ఈ అనంత విశ్వం సర్వం శక్తి పైనే ఆధారపడి ఉంది. ఈ విశ్వం వినాశనమైపోయిననూ శక్తి మాత్రం ఎప్పటికీ సజీవంగానే ఉంటుంది. కృష్ణశక్తి సృష్టి వినాశనానికి నాంది కాగా, శూన్య శక్తి సృష్టి పునర్నిర్మాణానికి నాంది. వినాశనానికి తర్వాత, పునఃసృష్టికి ముందు చైతన్యంగా ఉండే శక్తిని పవిత్ర శక్తి (Sacred Energy, Zero Energy) లేదా మహోన్నత మేధస్సు (Supreme Intelligence) అని అంటారు. దేవీ భాగవత పురాణం, చతుర్వేదాలు కాళినిని కాలంతో బాటు ముందుకు తీసుకువెళ్ళి నాశనం చేసే కృష్ణశక్తితో పోలుస్తాయి. లలితా దేవి అండపిండబ్రహ్మాండాన్ని సృష్టించటం, అది విస్ఫోటం చెందుట, తర్వాతి కాలంలో ఈ విస్ఫోటమే విశ్వంగా అవతరించే ప్రక్రియ విఙ్ఞాన శాస్త్రంలో మహా విస్ఫోటంకి పోలికలు ఉన్నాయి. అంటే, ఆది శక్తియే శూన్య శక్తి, పవిత్ర శక్తి, మహోన్నత మేధస్సు అని అర్థం.
ఆది పరాశక్తి, కుండలిని శక్తి
సకల జీవాలలోనూ దైవము అచేతన రూపంలోనూ, చేతన రూపంలోనూ ఉంది. దైవం యొక్క అచేతనాంశం పరమాత్మ కాగా, చేతనాంశం ఆది పరాశక్తి. మనుష్యులలోని ఈ చేతన శక్తినే కుండలినీ శక్తి అని అంటారు. జీవకోటి యొక్క సకల కార్యకలాపాలకు ఈ కుండలినీ శక్తియే ప్రాథమిక మూలం. మన నిత్యకృత్యాలలో ఈ శక్తి నిగూఢంగా ఉంది. ధ్యానం ద్వారా కుండలినీ శక్తిని జాగృతం చేయటం వలన అదృష్టం వరించటమే కాక, భావోద్రేకాల నియంత్రణపై పట్టు కూడా సాధించవచ్చును.
త్రిమూర్తులతో సాహచర్యము
- అని విన్నవించుకొన్నారు.
సుతుడు ఇలా సమాధానం ఇచ్చాడు.
"ఈ ప్రశ్నలకి సమాధానం ఎవ్వరూ ఇవ్వలేరు. బ్రహ్మ, నారద మహర్షుల వంటి గొప్ప వారినే ఈ ప్రశ్నలు అయోమయానికి గురి చేస్తాయి. శ్రీ మహావిష్ణువే సకల శక్తులు కలిగినవాడు, సర్వాంతర్యామి అని కొందరు భావించి అతనిని పూజిస్తారు. మరి కొందరు అర్థ నారీశ్వరుడే గొప్పవాడు అని అంటారు. వేదాలలో సూర్యుడే పరమాత్మ కావటం వలన సూర్యుడిని ఆరాధించటమే ఉత్తమం అని తెలుపబడినది. కొందరు బ్రాహ్మణులు అవగాహన, హేతువు, వేద మంత్రాలను వీటికి ఆధారాలుగా చూపితే మరికొందరు పోలిక, పరిస్థితులు, సత్యశోధన, సూత్రాలు, సాక్ష్యాలని ఆధారంగా చూపారు. కానీ పరమాత్మ, సృష్టి మూలాల గురించి తెలుసుకొనటానికి ఈ ఆధారాలు ఏ మాత్రం ఉపయోగపడవని వేదాంతం తెలుపుతుంది. అయితే ప్రత్యక్షంగానో, పరోక్షంగానో అందరూ శక్తిని మాత్రం స్మరిస్తున్నారు. అతి సూక్ష్మ కీటకం నుండి అతి విశాల విష్ణు స్వరూపం వరకు శక్తియే సర్వాంతర్యామిగా వ్యాపించి ఉన్నది. కృష్ణుడు, శివుడు శక్తిమంతులయితే వారికంటే ముందే ఉనికి గల, వారిలో అస్థిత్వం కల సర్వ శక్తియే వారిని శక్తిమంతులుగా చేస్తుంది. కావున శివుడు, విష్ణువు ఇరువురూ సృష్టికి ఆద్యులు కారు. శక్తియే ఆదిమం. మనం చేసే ఆరాధన, మన నిత్యకృత్యాలన్నీ శక్తితోనే సాధ్యం. శక్తి లేనిదే సృష్టి, సంరక్షణ, వినాశనాలు లేవు. ఆత్మని శరీరంలోనికి ప్రవేశపెట్టాలన్నా, ఈ రెంటినీ కాపాడుకోవాలన్నా లేదా ఆత్మ శరీరాన్ని విడివడిపోవాలన్నా, శక్తి అవసరం. కుండలినీ శక్తిని వేరు చేసినచో శివుడంతటి వాడు కూడా శవంతోనే సమానం."
నవగ్రహాలతో సాహచర్యము
ఆది శక్తి నవగ్రహాలని అన్నింటినీ నియంత్రిస్తుంది. ఆది పరాశక్తి భౌతిక శక్తి, విద్యా శక్తి, మాయా శక్తిగా తనని తాను విభజించుకొని అవతారములు ఎత్తినది. దైవ క్రమాన్ని నడిపించే నవగ్రహాలు భౌతిక శక్తి నుండి, దశావతారాలలో ఒకటైన కాళి విద్యా శక్తి నుండి వెలువడినవి. మాయా శక్తి నుండి యోగమాయ, మహామాయ, మాయలు అవతరించి, జీవులని భ్రాంతుల నుండి రక్షించి పరమాత్మ వైపు నడిపించేలా చూస్తుంది.
దుర్గాశక్తి నుండి విభజించబడిన నవదుర్గలు నవగ్రహాలకి దిశానిర్దేశం చేయటామే కాక వాటికి శక్తిని కూడా ప్రసాదిస్తుంది.
నవరాత్రులు నవగ్రహాలని పూజించినచో చెడు ప్రభావాలని దూరం చేస్తుంది.
మహా విద్యా శక్తిగా దశావతారాలతో సాహచర్యము
శ్రీ దేవీ భాగవత పురాణం ప్రకారం విద్యా శక్తి మరల 10 భాగాలుగా విడిపోతుంది. వీటినే జ్ఞాన దేవలతలందురు. తంత్రాల దశావతారాలకి ఈ దేవతలే మూలాలు.
మాయాశక్తిగా జీవకోటి (ఉపదేవతల, జీవాల, భూతాల)తో సాహచర్యము
ఆదిశక్తి తనని తాను యోగమాయ, మహామాయ, మాయగా విభజించుకొన్నది. యొగమాయ మహామాయని, మహామాయ మాయని నియంత్రిస్తాయి.
యోగమాయ
దేవతల ఉపయోగార్థం మాయని సృష్టించి చేయవలసినవి, చేయకూడనివి నిర్దేశించి వారిని దైవం వైపు నడిపిస్తుంది. మహావిష్ణువు మధు-కైటభులనే అసుర ద్వయాన్ని సంహరించేందుకు సహకరించి యోగమాయ లోకరక్షకురాలైనది. అంతేగాక, మహావిష్ణువుకి యోగ నిద్రని (ధ్యానాన్ని) ప్రసాదించింది. ఈ ధ్యానమే యోగులకు, మునులకు, భక్తులకు దైవములో ఐక్యము చేయటానికి నేటికీ ఉపయోగపడుతుంది.
మహామాయ
భ్ర్రాంతిని సమూలంగా నాశనం చేసే అమ్మవారి శక్తి. మాయని సృష్టిస్తుంది, ఛేదిస్తుంది. యోగమాయచే నియంత్రించబడేది. శారీరక శక్తి, ఆరోగ్యము, సాత్విక లక్షణాలని పెంపొందించుకోవటానికి, క్రోధాన్ని, దురాశ, అహంకారాలని తగ్గించుకోవటానికి శక్తినిస్తుంది.
మాయ
సన్మార్గము నుండి ప్రక్కత్రోవ పట్టించి, భగవంతుని వద్దకు కాకుండా భ్రాంతి వైపు నడిపింప జేసేది. మహామాయ చే నియంత్రించబడేది. క్రోధాన్ని, దురాశని, అహంకారాలని పెంపొందించేది. మాయ యొక్క ప్రభావం కలియుగంలో అత్యధికంగా ఉండునట్లు తెలుపబడింది.
సిక్కు మతం లో శక్తి
సిక్కు మతంలో కూడా ఆది శక్తి భావన ఉన్ననూ, తత్త్వములో తేడా ఉంది. అఖండ శక్తిని ఖండ అనే చిహ్నముతో సూచిస్తారు. ఆది శక్తికి స్త్రీ లక్షణాలని ఆపాదించుకొన్ననూ, స్త్రీ స్వరూపంగా మాత్రం పరిగణించరు. సురాసురుల పోరులో చండి ఖడ్గముగా అవతరించి దుష్టశక్తులని సంహరించి, దేవతలను రక్షించిన ఘట్టం సిక్కుల పవిత్రగ్రంథం చండీ ది వార్ లో వివరించబడింది.
ఆది పరాశక్తి హారతి
హిందీ భాషలో ఆది పరాశక్తి యొక్క హారతి ఈ క్రింది విధంగా యుండును.
जय आदि शक्ति, मईया जय आदि शक्ति, अखंड ब्रह्माण्ड बनाया, शक्ति रूप धरी ॐ जय आदि शक्ति ॥
प्रथम रूप भुवनेश्वरी, शिव विष्णु प्रगटायो, रचना पालन संघार, तुम कारज दीनो, ॐ जय आदि शक्ति ॥
द्वित्य रूप माँ ललिता, शिव की शक्ति बानी, त्रिपुर सुंदरी नामो, जग में हुआ विख्याति, ॐ जय आदि शक्ति ॥
तृत्य रूप माँ शारदा, शक्ति ब्राह्मणी भजे, मात्तांगी रूप तू धारी, ज्ञान कला दीनो, ॐ जय आदि शक्ति ॥
चत्तुर रूप माँ कमला, धन वैभव प्रदायनी, विष्णु की वैष्णवी शक्ति, लक्ष्मी नारायणी, ॐ जय आदि शक्ति ॥
पंचम रूप माँ भैरवी, माँ भूतादिक संगे, सर्व भयभंजनी, माँ जगत कारिणी, ॐ जय आदि शक्ति ॥
षष्ठी तू बगलामुखी, माँ सकंटहरणी, पीताम्बर पीतासन, पीत भोजन करनी, ॐ जय आदि शक्ति ॥
सप्तम रूप माँ तारा, बाघम्बर धारिणी, योग सीधी प्रदायनी, अतुल तेज धारी, ॐ जय आदि शक्ति ॥
अषटम रूप छिनमस्तिका, चिंता मुक्त कीजो, काम क्रोध की भंजनी, माँ चिन्तपुरनी, ॐ जय आदि शक्ति ॥
नवमी माँ धूमावती, मोह माया मर्दिनी, कलयुग की तुम दमनी, माँ स्वछंदरी, ॐ जय आदि शक्ति ॥
दशम रूप माँ काली, परम ब्रह्म परमेश्वरी ॥ मुक्ति शांति प्रदायनी, माँ जगदीश्वरी ॐ जय आदि शक्ति ॥
उत्तर की कौमारी, दखन की दखयानी, पूरब की महाकाली, पश्चिम की भवानी, ॐ जय आदि शक्ति ॥
आदि शक्ति की आरती जो प्राणी गाये, कहत शिवानंद स्वनि, मुक्ति शक्ति पावे, ॐ जय आदि शक्ति ॥
ప్రతిమా నిర్మాణ శాస్త్రం
కాళికా పురాణం, లలితా సహస్రనామం, దేవీ భాగవత పురాణాలలో ఆది పరాశక్తి గూర్చి వివరించబడింది. దేవీ భాగవతం ప్రకారం ఆది పరాశక్తి త్రిమూర్తులను ఆమె దివ్య నివాసానికి ఒకసారి అహ్వానించినట్లు వ్రాయబడింది. త్రిమూర్తులు ఆమెను ఏడు సింహాలతో కూడిన రత్నాల సింహాసనం కలిగిన రథంపై కూర్చోవడాన్ని చూసారు. ఆమె వదనం మిలియన్ల నక్షత్రాల యొక్క కాంతితో ప్రకాశితమైనట్లుంది. ఆమె దివ్య స్వరూపాన్ని త్రిమూర్తులు తమ నేత్రాలతో చూడలేకపోయారు. అపుడు వారు విశ్వంలో ఆమె సృష్టి, స్థితి, లయ కారకురాలు అని గ్రహించారు.
పౌరాణిక కథలు
దేవీ భాగవత పురాణం ప్రకారం ఆదిశక్తి పార్వతి, లక్ష్మీ, సరస్వతి ల రూపాలతో కూడిన త్రిదేవీ రూపంగా వర్ణించబడింది. అనగా త్రిమూర్తుల యొక్క సగభాగంలో గల దేవతల రూపంగా వర్ణింపబడింది. ఆమె విశ్వవ్యాపితంగా శక్తి ప్రదాత. ఈ మూడు రూపాలలో నుండి ఆమె యొక్క మూల రూపము పార్వతీ దేవిగా వర్ణింపబడింది.
శైలేష్ కుమార్ బందోపాధ్యాయ
శైలేష్ కుమార్ బందోపాధ్యాయ ( జననం: మార్చి 10, 1926 ) ఈయన సామాజిక కార్యకర్త, గాంధేయవాది. ఈయన పద్మభూషణ్ పురస్కార గ్రహీత.
తొలినాళ్ళ జీవితం
ఈయన 1926 మార్చి 10 న జార్ఖండ్ రాష్ట్రంలోని చక్రధర్‌పూర్ గ్రామంలో జన్మించాడు. ఈయన తండ్రి భారతీయ రైల్వే ఉద్యోగి. 1942 లో మెట్రిక్యులేషన్ ఉత్తీర్ణత సాధించిన తరువాత, క్విట్ ఇండియా ఉద్యమంలో పాల్గొని బ్రిటిష్ ఇండియా పోలీసులు రెండుసార్లు అరెస్టు చేశారు. 1944 లో టాటానగర్ వద్ద ట్రేడ్ యూనియన్ ఉద్యమంలో చేరారు. 1946 లో ఇండియన్ నేషనల్ కాంగ్రెస్‌ పార్టీలో చేరి 1951 లో జంషెడ్పూర్ సమీపంలోని గాంధేయ గ్రామ పునర్నిర్మాణ కేంద్రం బాధ్యతతో జిల్లా కాంగ్రెస్ కమిటీ కార్యాలయ కార్యదర్శి అయ్యాడు. 1951 లో అఖిల భారత స్పిన్నర్స్ అసోసియేషన్‌లో చేరాడు. దీనిని స్థానికంగా చార్ఖా సంఘ్, సేవాగ్రామ్ అని పిలుస్తారు, 1961 లో భూడాన్ ఉద్యమంలో కూడా పాల్గొన్నాడు. 1961 లో, అతను ఖాదీ, గ్రామ పరిశ్రమల కమిషన్ డిప్యూటీ డైరెక్టర్‌గా ఎంపికయ్యాడు, అక్కడ అతను 1984 వరకు డిప్యూటీ చీఫ్ ఎగ్జిక్యూటివ్ ఆఫీసర్‌గా పనిచేసి పదవీ విరమణ చేశాడు. ఈయన పదవీ విరమణకు ముందు, బీహార్, ఒరిస్సా, పశ్చిమ బెంగాల్‌లో కమిషన్ అడ్మినిస్ట్రేషన్ డైరెక్టర్‌గా కూడా పనిచేశాడు. అలీక్4 1969 లో గాంధీ శతాబ్ది ఉత్సవ కమిటీకి చీఫ్ ఎగ్జిక్యూటివ్‌గా బాధ్యతలు నిర్వర్తించాడు.
మూలాలు
వర్గం:1926 జననాలు వర్గం:పద్మభూషణ పురస్కార గ్రహీతలు వర్గం:జార్ఖండ్ స్వాతంత్ర్య సమర యోధులు
జలక్
మూలాలు
వర్గం:భానుచందర్ నటించిన సినిమాలు
మహేసన - అబూ రోడ్ డెమో
మహేసన - అబూ రోడ్ డెమో  భారతీయ రైల్వేలు లోని తూర్పు మధ్య రైల్వే జోన్ నకు చెందిన ఒక డెమో రైలు. ఇది గుజరాత్ లోని మహేసన జంక్షన్, రాజస్థాన్ లోని అబు రోడ్డు మధ్య నడుస్తుంది. ఇది ప్రస్తుతం రోజువారీగా 79437/7948 రైలు నంబర్లతో నిర్వహింప బడుతోంది.
మార్గం, హల్ట్స్
రైలు యొక్క ముఖ్యమైన విరామములు:
బయటి లింకులు
వర్గం:తూర్పు మధ్య రైల్వే ప్యాసింజర్ రైళ్ళు
శ్రీ అనంత పద్మనాభ స్వామి దేవాలయం (అనంతగిరి)
చరిత్ర
స్కంద పురాణం ప్రకారం ఈ దేవాలయం ద్వాపర యుగంలో "మార్కండేయ" ఋషి నిర్మించాడని ప్రతీతి. ఈ ప్రాంతంలోని ప్రశాంతమైన వాతావరనానికి ఆరర్షితుడైన మార్కండేయ ముని అనంతగిరి కొండలలో యోగ సాధన చేయుటకు సంకల్పిస్తాడు. ప్రతి రోజూ మార్కండేయ ముని తన యోగ సాధనతో అనంతగిరి నుండి కాశీ వెళ్ళి గంగా నదిలో పవిత్ర స్నానమాచరించేవాడు. ఒక రోజు ఉదయం ప్రాతః కాలంలో ద్వాదశి ప్రవేశించుట వలన ఆయన కాశీకి వెళ్లలేకపోతాడు. శివుడు ఆయన స్వప్నంలో దర్శనమిచ్చి ఆయనకు గంగా జలాన్ని స్నానమాచరించుటకు ఏర్పాట్లు చేస్తాడు.
రాజర్షి ముచికుందుడు అనేక సంవత్సరాల పాటు రాక్షసులతో యుద్ధం చేసి అనంతగిరిలో విశ్రాంతి తీసుకొనుటకు వచ్చి పూర్తి నిద్రలోనికి వెళ్తాడు. ఆయన దేవేంద్రుని ద్వారా "ఎవరు ఆయన నిద్రాభంగం కలిగిస్తారో వారు అగ్నికి ఆహుతి అవుతారు" అనే వరాన్ని పొంది యున్నాడు.
కాలయవనుడు అనే రాక్షసుడు ద్వారకా నగరాన్ని చేరుకుని కృష్ణుడు, బలరాములను తీసుకుని అనంతగిరి ప్రాంతానికి వచ్చి ముచికుందుని నిద్రాభంగం కలిగించి ఆయన మరణిస్తాడు. కృష్ణుడు ముచికుందునకు "అనంత పద్మనాభస్వామి" రూపంలో దర్శనమిస్తాడు. కృష్ణుడు ముచికుందునికి శాశ్వత స్థానం ప్రపంచంలో కల్పించుటకు ఒక నది రూపం అనుగ్రహిస్తాడు. అదే నది ప్రస్తుతం మూసీ నదిగా పిలువబడుతుందని ప్రజల నమ్మకం.
స్వామి చరిత్ర
ప్రశాంత వాతావరణంలో ప్రకృతి రమణీయత ఉట్టిపడే ఈ ప్రాంతం భక్తులను ఎంతగానో ఆకర్శిస్తోంది. కొండలు, దట్టమైన అడవితో కూడిన ఈ ప్రాంతం కనువిందు చేస్తూ ఉంటుంది. ప్రతీనిత్యం ఇక్కడకు వచ్చే భక్తులకు స్వామివారిని దర్శించుకొని తరిస్తారు. అనంత పద్మనాభ స్వామి దేవాలయం సుమారు 1300 సంవత్సరంలో నిర్మించి ఉండవచ్చని స్థానికులు అంటున్నారు. దట్టమైన అడవి, కొండలు, గుహలతో రుషులు తపస్సు చేసుకోవటానికి అనుకూలంగా ఉండే ఈ ప్రాంతంలో ముచుకుందుడనే అనే రాజర్షి ఇక్కడ తపస్సు చేశారు.
శ్రీకృష్ణ బలరామ దేవుళ్లు ప్రత్యక్షం కాగా, ముచుకుందుడు సంతోషించి వారి పాదాలను కడిగి జీవితాన్ని ధన్యం చేసుకున్నాడు. ముచుకుందుని చేత శ్రీ కృష్ణుడి పాదాలు కడిగిన జలమే జీవనదిగా మారిందని కథనం. అనంతగిరి కొండల్లో పుట్టిన ముచుకుందా నది కాలక్షికమేణా మూసీ నదిగా మారింది. అనంతగిరిలో పుట్టి జిల్లాలో పారుతూ హైదరాబాద్ మీదుగా నల్గొండ జిల్లాలో కృష్ణా నదిలో మూసీ కలుస్తోంది. అనంత పద్మనాభస్వామి దేవాలయానికి మరో కథనం కూడా ఉంది. కలియుగ ప్రారంభంలో మహావిష్ణువు మార్కండేయ మహామునికి దర్శనమిచ్చి అతని తపఃఫలముగా సాలక్షిగామ రూపంలో అనంతపద్మనాభుడిగా అవతరించాడని చరిత్ర ద్వారా తెలుస్తోంది.
పాపనాశనం
దేవాలయం పక్కనే ఉన్న భగీరథ గుండంలో స్నానం చేస్తే పాపాలు హరిస్తాయని భక్తుల నమ్మకం. దేవాలయానికి వచ్చే భక్తులు ముందుగా భవనాశిని అని పేరున్న భగీరథ గుండంలో స్నానం ఆచరించి స్వామి వారిని దర్శించుకుంటారు. ఈ భగీరథ గుండంలో స్నానం ఆచరిస్తే కోర్కెలు తీరడమే కాకండా సంతాన ప్రాప్తి కలుగుతుందని ప్రజల నమ్మకం.
యితర లింకులు
వర్గం:వికారాబాదు జిల్లా పుణ్యక్షేత్రాలు వర్గం:హిందూ దేవాలయాలు వర్గం:వికారాబాదు జిల్లా దేవాలయాలు వర్గం:తెలంగాణ దేవాలయాలు
గుర్జన్త్ సింగ్
గుర్జన్త్ సింగ్(జననం 1995 జనవరి 26) భారతదేశానికి చెందిన మైదాన హాకీ క్రీడాకారుడు. 2016 హాకీ జూనియర్ ప్రపంచ కప్ పోటీల్లో భారత జట్టు సభ్యుడు, ఈ పోటీల్లో భారత్ స్వర్ణ పతాకం సాధించింది. ఇతను 2020 టోక్యో ఒలింపిక్స్ కాంస్య పతక విజేత జట్టులో కూడా భారత్ తరఫున ఆడాడు.
మూలాలు
వర్గం:1995 జననాలు వర్గం:భారతీయులు వర్గం:జీవిస్తున్న ప్రజలు వర్గం:క్రీడాకారులు వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు వర్గం:మైదాన హాకీ ఒలింపిక్ పతక విజేతలు వర్గం:మైదాన హాకీ క్రీడాకారులు
ఫాల్గుణ బహుళ దశమి
ఫాల్గుణ బహుళ దశమి అనగా ఫాల్గుణమాసములో కృష్ణ పక్షము నందు దశమి తిథి కలిగిన 25వ రోజు.
బయటి లింకులు
వర్గం:ఫాల్గుణమాసము
హెగ్గడదేవన్‌కోట్ శాసనసభ నియోజకవర్గం
హెగ్గడదేవన్‌కోట్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం మైసూరు జిల్లా, చామరాజనగర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
ఇస్మార్ట్ శంకర్
ఇస్మార్ట్ శంకర్ 2019, జూలై 18న విడుదలైన తెలుగు చలనచిత్రం. పూరీ జగన్నాథ్ దర్శకత్వం వహించిన ఈ చిత్రంలో రామ్‌ పోతినేని, నిధి అగర్వాల్‌, నభా నటేష్, సత్యదేవ్‌ తదితరులు నటించగా, మణిశర్మ సంగీతం అందించాడు.
కథ
హైదరాబాదు పాతబస్తీకి చెందిన ఇస్మార్ట్ శంకర్ (రామ్) డబ్బు కోసం మాజీ ముఖ్యమంత్రి కాశీవిశ్వనాథ్‌ను చంపేస్తాడు. ఈ నేరం నుండి తప్పించుకునే క్రమంలో శంకర్ ప్రియురాలైన చాందిని (నభానటేష్) చనిపోతుంది. ప్లాన్ ప్రకారం తనతో ఈ హత్య చేయించి నేరస్తుడిగా ముద్రవేశారనే విషయం తెలుసుకున్న శంకర్, అసలు హంతకులను పట్టుకోవడం కోసం జైలు నుంచి పారిపోతాడు. మరోవైపు ఈ హత్యకేసును పరిశోధిస్తున్న నిజాయితీపరుడైన సీబీఐ అధికారి అరుణ్ (సత్యదేవ్) ఈ కేసును చేధించే క్రమంలో చనిపోతాడు. దాంతో అతడి ప్రియురాలు న్యూరో సైంటిస్ట్ సారా (నిధి అగర్వాల్) సహాయంతో అరుణ్ మెదడులో నిక్షిప్తమైన రహస్యాల్ని శంకర్ బ్రెయిన్‌లోకి పంపిస్తుంది. అరుణ్ మెమోరీ సహాయంతో అసలు హంతకుల్ని శంకర్ ఎలా పట్టుకునడనేది మిగతా కథ.
నిర్మాణం
చిత్రీకరణలో హైదరాబాదు షెడ్యూల్ ఫిబ్రవరిలో పూర్తయింది. మార్చిలో గోవాలో చిత్రీకరణ పూర్తయింది. ఈ చిత్రంలోని పోరాట సన్నివేశాలను ఏప్రిల్‌లో వారణాసిలో చిత్రీకరించారు. మే నెలలో మొత్తం సినిమా చిత్రీకరణ పూర్తయింది.
విడుదల
ఈ చిత్రానికి సంబంధించిన టీజర్ మే 15న హీరో రామ్ పుట్టినరోజు సందర్భంగా విడుదలచేయబడింది.
బాక్సాఫీస్
మూడు రోజుల్లో రూ. 36 కోట్లు వసూలు చేసింది. ఆరు రోజుల్లో 56 కోట్ల గ్రాస్ వ‌సూళ్ళ‌ని రాబ‌ట్టింది. 9 రోజుల్లో 63 కోట్ల గ్రాస్‌ వసూళ్లు సాధించింది.
సైమా అవార్డులు
2019 సైమా అవార్డులు
ఇతర లంకెలు
వర్గం:పూరీ జగన్నాధ్ దర్శకత్వం వహించిన సినిమాలు వర్గం:మణిశర్మ సంగీతం అందించిన సినిమాలు వర్గం:రామ్ నటించిన చిత్రాలు వర్గం:సాయాజీ షిండే నటించిన చిత్రాలు వర్గం:2019 తెలుగు సినిమాలు
నాగం జనార్ధన్ రెడ్డి
పాలమూరు జిల్లాకు చెందిన ప్రముఖ రాజకీయ నాయకుడైన నాగం జనార్ధన్ రెడ్డి మే 22, 1948న జన్మించాడు. ఆయన స్వస్థలం నాగర్ కర్నూల్ మండలంలోని నాగపూర్ గ్రామం. ఆ ఊరి పేరే ఆయన ఇంటిపేరు అయింది. మహబూబ్ నగర్ జిల్లా నాగర్‌కర్నూల్ అసెంబ్లీ నియోజకవర్గం నుంచి 5 సార్లు గెలుపొందినాడు. తెలుగుదేశం ప్రభుత్వంలో పలు మంత్రిపదవులు నిర్వహించాడు. తెలంగాన నేపథ్యంలో తెలుగుదేశం పార్టీకి, పదవికి రాజీనామా సమర్పించి తెలంగాణ నగరాను స్థాపించారు. 2012 ఉప ఎన్నికలలో ఇండిపెండెంటుగా బరిలోకి దిగి మరో సారి విజయం సాధించారు. తర్వాత భారతీయ జనతా పార్టీలో చేరారు. నాగం జనార్దన్‌రెడ్డి 2022 డిసెంబర్ 10న తెలంగాణ ప్రదేశ్ కాంగ్రెస్ ఎగ్జిక్యూటివ్‌ కమిటీ సభ్యుడిగా నియమితురాలయ్యాడు.